**EXTRAS RAPORT**

 **privind participarea reprezentanților Autorității Electorale Permanente**

**la Cel de al doilea Program Electoral de Studiu, Bali, Indonezia, 11 – 12 decembrie 2019,**

**organizat de A-WEB - Asociația Organismelor de Management Electoral și BAWASLU – Organismul de supraveghere electorală din Indonezia în colaborare cu IFES-International Foundation for Electoral Systems, International IDEA, ANFREL-Asian Network for Free Elections și ADN-Asia Democracy Network**

Potrivit Ordinului Președintelui AEP, o delegație a Autorității Electorale Permanente, din cadrul Departamentului cooperare internațională și relații publice și Cabinetul Președintelui AEP au participat la **Cel de al doilea Program Electoral de Studiu,** care a avut loc la Bali, Indonezia, în perioada 11 – 12 decembrie 2019.

**I Scopul deplasării**

Ȋn perioada 11 – 12 decembrie 2019 la Bali, Indonezia, a avut loc **Cel de al doilea Program Electoral de Studiu**, organizat de Asociația Organismelor de Management Electoral (A-WEB) și BAWASLU – Organismul de supraveghere electorală din Indonezia în colaborare cu IFES-International Foundation for Electoral Systems, International IDEA, Asian Network for Free Elections - Rețeaua asiatică pentru alegeri libere (ANFREL), Asia Democracy Network - Rețeaua Democrație în Asia (ADN).

Vizita delegației Autorității Electorale Permanente (AEP) s-a făcut la invitația Asociația Organismelor de Management Electoral (A-WEB) în colaborare cu BAWASLU - Organismul de supraveghere electorală din Indonezia și a avut ca obiectiv schimbul de experiență.

La eveniment au fost invitați să participe reprezentanți ai diferitelor organisme de management electoral din întreaga lume.

Tema principală a fost *Consolidarea colaborării pentru îmbunătățirea justiției electorale*. Scopul organizării acestui eveniment este acela de a crea un prilej pentru persoanele implicate în procesele electorale de a înțelege mai bine care sunt cele mai recente provocări în ceea ce privește consolidarea justiției electorale și pentru a identifica potențialele cooperări care să ajute la acest demers. Evenimentul a cuprins patru sesiuni plenare și workshop-uri.

**II Prezentarea partenerilor de discuții**

 Partenerii de discuții au fost persoane din conducere sau specialiști, reprezentanți ai următoarelor instituții:

1. Asociația Organismelor de Management Electoral (A-WEB)

Asociația Mondială a Organsimelor Electorale (A-WEB) are sediul central la Seul, Coreea de Sud și are 114 membri din 106 țări.

A-WEB identifică ultimele trenduri, provocările și evoluțiile în procesul electoral și în managementul democrației electorale.

A-WEB facilitează schimburile de expertiză și de experiență între membrii săi, cu scopul precis de a consolida democrația electorală mondială.

1. BAWASLU - Organismul de supraveghere electorală din Indonezia

BAWASLU a fost inițial un comitet ad-hoc format în 1982. În prezent Organismul de supraveghere electorală din Indonezia are 5 comisari la nivel național și alți 7 numiți în fiecare birou teritorial. Mandatul de conducere prevede o perioadă de 5 ani.

1. IFES- International Foundation for Electoral Systems

În calitate de lider global în promovarea democrației, Fundația Internațională pentru sisteme electorale (IFES) promovează buna guvernare și drepturile democratice prin oferirea asistenței tehnice oficialilor electorali și elaborarea de studii, cercetării pentru îmbunătățirea sistemelor electorale

Din anul 1987, IFES a implementat proiecte în peste 145 de țări.

1. International IDEA este o organizație interguvernamentală care sprijină instituțiile și procesele democratice din lumea întreagă, pentru dezvoltarea unei democrații sustenabile și legitimă.
2. Asian Network for Free Elections (ANFREL) - Rețeaua asiatică pentru alegeri libere activează pentru promovarea alegerilor democratice. Înființată în 1997, ANFREL a fost inițial organizată ca o mișcare de solidaritate, care să susțină cauza alegerilor libere și corecte. Astăzi cuprinde 26 de membri din 16 țări asiatice.
3. Asia Democracy Network (ADN)- Rețeaua Democrație în Asia este o platformă a societății civile care militează pentru consolidarea democrației și apărarea mediului civic în Asia. ADN a fost lansat în 2013, în Seul, Coreea, pentru a susține solidaritatea și a stimula vocea colectivă a societății civile angajate în susținerea democrației, a drepturilor omului.

**III Prezentarea subiectelor dezbătute**

 Promovarea democrației și realism: Nevoia urgentă de colaborare și unitate pentru a face față provocărilor

 Panel 1 Reglementarea electorală și provocările sale

 Panel 2 Cum influențează echitatea alegerilor social media și instituțiile media

 Atelier 1 O analiză critică a justiției electorale, a instituțiilor și a performanței acestora

 Corupția electorală: între mit și realitate

 Instituțiile justiției electorale

 Evaluarea performanței managementului instituțiilor electorale

 Panel 3 Activități necesare de promovare a justiției electorale

 Atelier 2 Aprofundarea justiției electorale

 Credibilitatea procesului de organizare și implementare

 Participare cetățenilor la monitorizarea alegerilor

Panel 4 Strategia de cooperare pentru atingerea obiectivului de justiție electorală

 \*\*\*\*\*

Materialele primite de participanți cu ocazia conferinței propunem să fie studiate de către departamentele tehnice AEP pentru a putea fi preluate elemente particulare, în vederea îmbunătățirii practicii electorale din România.

Departamentul de cooperare internațională și relații publice propune intensificarea relațiilor de cooperare cu organismele/instituțiile electorale partenere A-WEB pentru facilitarea schimbului de bune practici în materie electorală.

Cu toate că Autoritatea Electorală Permanentă a dobândit experiență în întărirea capacității administrative, apreciem ca fiind foarte util și necesar schimbul de experiență și cu alte instituții/departamente similare din țările partenere ale A-WEB, în vederea însușirii și consolidării capacității de bună practică la nivel internațional, în ceea ce privește procesul electoral.

Legislația, metodologiile de lucru prezentate și discuțiile aplicate oferă o bază serioasă pentru creșterea expertizei profesionale și întărirea capacității administrative a AEP, astfel încât considerăm că această cooperare cu parteneri internaționali, este foarte valoroasă și utilă din punct de vedere profesional pentru ambele părți.

 \*\*\*\*\*